Tisztelt Hívek!  
  
  
Mezősi Zsolt vagyok, a Károli Gáspár Református Egyetem szupervizor képzésének végzős hallgatója. Szakmai hátteremet tekintve, szociálpedagógus, mentálhigiénés segítő szakember. Hivatásomat segítőként élem meg, és ennek szellemében a Carl Rogers-i szemlélet mentén, humanisztikus módszerekkel vezetek magán és csoport folyamatokat.

A szupervízió célja a szakmai személyiség ápolása. Egy olyan tanulási folyamat, amelynek fókuszában a szakmai munka során szerzett személyes tapasztalat áll.  
A szupervízió célja lehet a szakmai személyiség gondozása, ápolása, megerősítése, ezen kívül segítők segítése, megsegítése.  
Életünk nagy része munkával telik. Nap, mint nap kihívásokkal nézünk szembe. A szupervízió egy olyan fejlődési folyamat, amelyben biztonságos keretek között és szakmai kísérettel rátekinthetünk a saját szakmai, munkahelyi működésünkre, valamint mindarra, ami erre hatással van.   
A következő területek kerülhetnek megbeszélésre: hogy vagyok a munkámmal, hivatásommal, a munkatársaimmal, a vezetőimmel vagy a rendszerrel, szervezettel, amelyben dolgozom.  
A csoportos ülések (9x1,5 óra) nyomán új perspektívából láthat rá saját szakmai személyiségére és működésmódjára, továbbá megelőzheti a szakmai kiégést.  
Aktív munkánkból adódóan mindannyian szembe találjuk magunkat bizonyos kérdésekkel, bizonytalanságokkal: Mi történik most velem? Kivel beszéljek a munkahelyi (szakmai, hivatásbeli) nehézségeimről? Hogyan legyek jobb a hivatásomban, szakmámban?  
Ebben a válaszkeresésben nyújt segítséget a szupervízió. A szupervíziós csoportban olyan biztonságos légkört biztosítunk, ahol ezekről a kérdésekről nyíltan és előítélet-mentesen beszélhetünk.  
  
**Vezeti:** Mezősi Zsolt szupervizor-jelölt  
**Helyszín**: Budapest, Budapesti Görögkatolikus Parókia – Rózsák Tere –­ Hittanterem  
  
**Érdeklődni, jelentkezni, bővebb információk:**  
mezoesizs@gmail.com e-mail címen vagy 06-30-424-0520 telefonszámon.  
  
Helyek száma korlátozott: ideálisan 5 – 7, maximum 9 fő első körben, amelynek tagjai: – egymással nem állnak semmilyen személyes kapcsolatban; nem dolgoznak együtt közvetlenül, **ugyanakkor az egy szervezethez tartozás nem kizáró ok;** elköteleződnek 9 találkozásra, kb. kéthetenként, alkalmanként 1,5 órában, munkaidő után, vagy hétvégén, esetleg online előzetes egyeztetést követően.

Ha ezen kívül további igény merülne fel, akkor ennek megfelelően indítható újabb csoport.  
Az érdeklődésre való tekintettel a helyek a jelentkezés sorrendjében telnek be.   
A csoport indulása előtt minden jelentkezővel szeretném felvenni a kapcsolatot személyesen és egy első, bemutatkozó interjút is készíteni. **A pontos kezdési időpontot** ekkor fogjuk egyeztetni. A további időpontokról az első alkalommal, a csoporttagokkal együtt állapodunk meg.   
**Jelentkezési határidő:** 2023. augusztus 31. Első találkozás: 2023. szeptemberben, az egyeztetésnek megfelelően.  
A csoportban való részvétel díjmentes.

MEGÉRI - Megállni. Gondolkodni. Ránézni. Időt engedni. Érzelmileg eltávolodni. Reflektálni és a Kiégést megelőzni!  
  
  
Szeretettel várom a jelentkezését:

Üdvözlettel: Mezősi Zsolt